61967J0020
DOMSTOLENS DOM
AF 4. APRIL 1968
Firma Kunstmühle Tivoli
mod Hauptzollamt Würzburg
(Anmodning om præjudiciel afgørelse)
Sag 20/67
Processprog: Tysk
Angående:
En anmodning om fortolkning af Rådets forordning nr. 19 om gradvis oprettelse af en fælles markedsordning for korn (JO af 20. april 1962, s. 933 ff; findes ikke på dansk) indgivet til Domstolen i henhold til artikel 177 i traktaten om oprettelse af Det europæiske økonomiske Fællesskab af Finanzgericht München (den kompetente ret i afgiftssager) i en sag, der verserer for denne ret mellem ovennævnte parter.
Domskonklusion :
En skat på importen af produkter fra tredjelande er ikke en afgift med tilsvarende virkning som told efter artikel 20, stk. 1 i forordning nr. 19 om gradvis oprettelse af en fælles markedsordning for korn, når den opkræves som led i det nationale omsætningsafgiftssystem.
Generaladvokatens forslag til afgørelse :
Se sag 28/67.
Sammendrag
1.
EØF's politik — fælles regler — afgiftsbestemmelser — import fra tredjelande — EØF-traktatens artikel 95 ikke anvendelig
2.
Landbrug — fælles landbrugspolitik — falles markedsordning — udligningsafgift for omsætningsafgiften — ikke karakter af afgift med tilsvarende virkning som told
(Rådets forordning (EØF) nr. 19 om gradvis oprettelse af en falles markedsordning for korn, artikel 20, stk. 1)
1.
Artikel 95 i traktaten om oprettelse af Det europæiske økonomiske Fællesskab, der kun angår varer med oprindelse i medlemsstaterne, kan ikke anvendes på import fra et tredjeland.
2.
En afgift, som opkræves inden for rammerne af lovgivningen om omsætningsafgift, og hvis formål er at ligestille alle varegrupper i afgiftsmæssig henseende uanset deres oprindelse, er ikke, med mindre den har protektionistisk karakter, en afgift med tilsvarende virkning som told i betydningen af artikel 20, stk. 1 i forordning nr. 19 om gradvis oprettelse af en fælles markedsordning for korn.
Jf. sammendrag nr. 1 i sag 7/67, Sml. 1965 — 68, s. 501.
Jf. sammendrag nr. 5 i sag 57/65, Sml. 1965 — 68, s. 199.